runetrust/blame-folketinget-dk huggingface dataset:
Charlotte Dyremose (KF), 2004-10-22:
I Det Konservative Folkeparti er vi af den opfattelse, at støtte- og kontaktpersonordningen har været til utrolig stor gavn for en stor gruppe mennesker, både de sindslidende, som oprindelig er omfattet af ordningen, og også de grupper, der nu er omfattet af forsøgene, nyder god gavn af denne ordning, ser det ud til.
Ane Halsboe-Jørgensen (S), 2025-06-03:
De yderligere målgrupper, der er kommet på med det her ændringsforslag, er børn født af surrogatmødre i udlandet, det er børn født under korte udlandsophold, det er personer, der er forhindret i at vende tilbage til landet på grund af uforudsete og ekstraordinære omstændigheder, og så er det derudover personer, der er udsendt for den danske stat, og deres familier.
Henning Hyllested (EL), 2012-04-11:
Det er også tydeligt, at transportministeren tilsyneladende ikke nærer nogen illusioner omkring, hvad det er, man begiver sig ud i med den her lov, for der er tale om styrket kontrol på alle niveauer, og det gælder jo ministeriet sammen med overenskomstparterne, Rigspolitiet og Trafikstyrelsen.
Simon Emil Ammitzbøll-Bille (LA), 2019-10-09:
Altså, jeg er utrolig glad for spørgsmålet, for hvis det fremgik af min ordførertale, at vi ønsker at nedbringe de midler, der bruges på forsvarsområdet, så foreligger der en misforståelse eller en uklarhed fra min side, som bestemt ikke var tiltænkt.
Kristian Thulesen Dahl (DF), 1997-12-18:
Jeg forsøger at sige, at hvis man har en tilstand i samfundsøkonomien, der gør, at det går godt, at der kommer flere skatter ind, at der kommer flere afgifter ind i statskassen, fordi det rent faktisk går godt, og at det i en årrække også er gået godt på de danske eksportmarkeder, at vi har solgt godt, at der er kommet penge ind i kasserne, at virksomhederne har fået et godt overskud, at de betaler mere i skat - så siger jeg, at så har vi en højkonjunktur, der gør, at det må man forvalte på en bestemt måde. Min kritik går alene på den måde, regeringen har valgt at forvalte det opsving på, som jeg mener der har været, og som jeg ikke har hørt nogen modsige at der har været, siden regeringen trådte til i 1993.
Helle Thorning-Schmidt (S), 2009-10-08:
De findes ved at inddrage, ikke engang det hele, men noget af den skattelettelse, som regeringen og Dansk Folkeparti har givet de allerbedst lønnede i Danmark, dvs. at en millionær kommer til at betale mindre i skat til næste år med vores skattepolitik end i dag med en VKO-regering.
Frank Aaen (EL), 2008-12-17:
Tre af de banker, som jeg tror ministeren vil sige er gode og veldrevne - det er Nordea, Arbejdernes Landsbank og Spar Nord - har lige ladet 1.400 erhvervskunder, der tidligere var kunder i Roskilde Bank, vide, at de ikke kan låne en krone - slut, færdig.
Peter Skaarup (DF), 2008-12-16:
Som svar til hr. Henrik Dam Kristensen vil jeg sige en ting: Jeg ved, at det her forslag strammer op på tingene på den måde, at det nu står i lovgivningen, at man skal give fremmøde på Center Sandholm, at man faktisk skal bo på Center Sandholm, at der er meldepligt hver dag, at man skal overnatte på Center Sandholm, og det synes jeg er nogle væsentlige fremskridt.
Karina Lorentzen Dehnhardt (SF), 2019-12-06:
Her er det klart, at jeg foretrækker, at det er myndighederne, der overvåger – men inden for et regelsæt, hvor betingelserne er klare; hvor den overvågede har rettigheder; og hvor der er en vis grad af uafhængig kontrol og et system af klagemuligheder.
Elisabeth Arnold (RV), 2001-03-21:
Til sidst vil jeg sige, at erklæringen om Unionens fremtid om de ting, der er vigtige at diskutere på den kommende regeringskonference, nemlig en arbejdsdeling mellem EU's institutioner og de nationale myndigheder, charteret for de grundlæggende rettigheder, forenkling af Traktatens tekster og de nationale parlamenters rolle, er diskussioner, som vi er meget ivrige efter at deltage i, så snart vi har fået ratificeret og fået gennemført Nicetraktaten, og så snart udvidelsen er godt i gang.
Anne Baastrup (SF), 2002-12-04:
Vil ministeren så være indstillet på, at vi i anden lovgivning finder en måde, hvorpå man kan kontrollere, at kommunerne rent faktisk følger den fremragende linje, som ministeren er enig med SF i, nemlig at vi skal have arbejdspladser, hvor der er mangfoldighed, og hvor også etniske mindretal har plads?
Line Barfod (EL), 2004-03-25:
I stedet for at rive aktierne i stykker kunne de være solgt og have givet banken en fortjeneste eller som minimum et mindre tab, end hvis aktierne makuleres. Hvis de virkelig tabte penge på makuleringen, ville de selvfølgelig aldrig gøre det, for et reelt tab er altid større end den skattemæssige fordel af tabet, så det vælger ingen frivilligt. Sagen er da også, at bankerne ikke taber penge.
Jens Peter Vernersen (S), 2000-12-14:
Det er ikke sikkert, at hr. Thor Pedersen selv har opdaget det, men jeg tror, at alle, der er til stede her i Folketingssalen, har oplevet, at der svares udenom, og at man her fra Folketingets talerstol stort set kun får en ordentlig svingtur i Venstres propagandaapparat.
Ole Sohn (SF), 2001-12-12:
Der er altså underforstået en arbejdskraftreserve, som der vil være mulighed for, hvis man fører en offensiv arbejdsmarkedspolitik, afsætter ressourcer til investering i uddannelse, uddannelse og uddannelse, at få ind på arbejdsmarkedet, sådan at man samtidig kan give lidt bedre orlovsmuligheder for børnefamilierne.
Jan E. Jørgensen (V), 2023-11-10:
Men bare for at være helt sikker på, at alle forstår, hvor stor en sejr det egentlig er, kan hr. Søren Søndergaard så bekræfte, at Enhedslisten ønskede et kulturbidrag på 10 pct., som altså nu er landet på mellem 2 og 5 pct.?
Ole Birk Olesen (LA), 2017-02-01:
Jamen jeg undrer mig da over, at Glostrup Kommune siger det, for jeg kan ikke i tallene genfinde, at det skulle være et problem også at finde billige boliger i Glostrup til det antal kontanthjælpsmodtagere, som måtte henvende sig til Glostrup Kommune med et ønske om at fraflytte en eksisterende bolig og flytte ind i en billigere bolig.
Frank Aaen (EL), 2009-02-26:
Når jeg sagde før, at arbejdsløshed - i hvert fald på det niveau, den er nu - for regeringen ikke er et problem, men en del af løsningen, så er det, fordi den liberale tankegang om, hvordan man løser en krise, er, at arbejdsløsheden skal stige for at presse lønningerne ned.
Finn Sørensen (EL), 2016-01-20:
Og også tak fordi Dansk Folkeparti har stillet et rigtig godt hasteforespørgselsspørgsmål, for det jo en helt central problemstilling: Hvad er konsekvenserne for kommunernes økonomi af det store antal flygtninge, som vi allerede har taget imod, og som vi kommer til at tage imod i i hvert fald det næste års tid eller to?
Peder Sass (S), 2003-04-03:
Jeg mener også, at vi i forbindelse med den drøftelse, vi skal have i nær fremtid, sammen kan være med til at finde frem til, hvordan vi kan styrke vækstlagene inden for teaterverdenen, så vi også her kan få en udvikling a la den model, som jeg skitserede, der har fundet sted inden for filmverdenen.
Niels Jørgen Langkilde (KF), 1997-11-27:
Det Konservative Folkeparti har ikke forudsætninger for at afgøre, hvad der er rigtigt, men hvis vi går ind og sparer på energien, og hvis vi søger at nedbringe energiforbruget af naturgas og olie, er det rigtig konservativ politik i alle tilfælde.
Søren Søndergaard (EL), 2004-03-17:
Vi synes, det er på tide, at der bliver gjort status over den politik, at der bliver gjort status over, om verden er blevet et mere sikkert sted at leve i for almindelige mennesker, at der bliver gjort status over, om terrortruslen er blevet bekæmpet, og at der bliver gjort status over, om overgreb og undertrykkelse i verden er blevet mindre.
Peter Hummelgaard (S), 2023-04-21:
Igen, uden at kommentere på den konkrete sag, er det jo sådan i forhold til tvangsanbringelser – og det er bare vigtigt at få slået det fast, også som grundlag for debatten – at det jo ikke koster noget at indbringe Ankestyrelsens afgørelse om tvangsanbringelse uden for hjemmet for en domstol.
Halime Oguz (SF), 2021-04-19:
Hvis man ved, at ens vidneudsagn bliver til et YouTube-klip eller et facebookopslag, 5 minutter efter at man har åbnet munden i retssalen, er det ikke nødvendigvis befordrende for kvaliteten af det vidneudsagn, der fremkommer, og man vil ikke kunne udelukke, at det vil medføre vidneudsagn af en ringere kvalitet.
Rosa Lund (EL), 2020-01-14:
Vi burde kunne lave nogle regler, præcis ligesom vi har det i Folketinget, præcis ligesom man har det på arbejdsmarkedet, som er helt klare og tydelige: at der er nogle særlige grunde, hvor du kan få orlov med løn, som giver mening – det er f.eks., hvis man er syg eller hvis man er på barsel – og hvis man så er på orlov for at tage på dykkerferie eller for at male sit hus, får man selvfølgelig ikke løn.
Steffen W. Frølund (LA), 2025-03-14:
Det foreslås med DAC 8, at udbydeere af kryptoaktive tjenester pålægges at indberette oplysningerne om kunders transaktioner og handler i kryptoaktiver, med henblik på at oplysningerne efterfølgende kan udveksles landene imellem, og at de kan bruges til at beskatte korrekt.
Aase D. Madsen (DF), 2001-04-03:
Kritikken kan jo så gå begge veje, for jeg står her med nogle oplysninger fra DANRIS-rehabiliteringssystemet, og der står der, at i Tyskland er det således, at man siden 1970'erne har haft et system, og i Sverige har man siden 1997 anvendt et system til registrering af behandlingsforløb osv., og i Norge har man også betydelige erfaringer med moniteringssystemer.
Rune Lund (EL), 2016-02-12:
Hvis nu det er sådan, at der er et selskab, der har opereret i årevis i Danmark – f.eks. Q8, hvor man kan tanke benzin, og som vi jo alle sammen kender – og som igennem alle de år, de har opereret i Danmark og solgt massevis af benzin og diesel, har betalt 0 kr. i skat, er det så ikke en situation, hvor oplysning om skattebetaling alene i sig selv giver en væsentlig information til borgere, politikere, interesseorganisationer og ngo'er?
Jørn Dohrmann (DF), 2010-06-04:
Jeg må bare sige, at det om fredagen i hvert fald blev tilkendegivet i både radioavis og tv-avis, at der nu var et kompromis på dette område, hvor man sagde, at man netop havde fået reduceret skovfældningen osv., og så andenbehandlede vi om tirsdagen.
Marlene Harpsøe (DF), 2011-05-30:
Det kunne være rigtig rart, hvis man ville komme herop på talerstolen og gøre rede for, hvorfor man ikke støtter en lang række ændringsforslag, som bl.a. omhandler præciseringer af 3R-princippet, som jeg ved man ellers er tilhænger af, præciseringer vedrørende behandling og smertebehandling af forsøgsdyrene, præciseringer af dokumentationsforpligtelse osv.
Karin Nødgaard (DF), 2014-06-11:
Her kommer det igen til udtryk, at det har været en særlig evne hos det enkelte barn eller den unge at skjule og dække over virkeligheden for at beskytte de mennesker, man holder allermest af trods et omsorgssvigt, nemlig ens forældre, og ydermere dække over det forhold i omgivelserne, som jo ofte er meget tabubelagt, og ofte fordi man føler sig meget flov.
Pernille Skipper (EL), 2015-04-21:
Vi vil også gerne have nogle flere juridiske analyser af problemet og mulighederne – f.eks. høre anklagemyndigheden om domspraksis, som også Venstres ordfører påpegede, og måske høre Straffelovrådet eller andre om, hvilken, kan man sige, juridisk mulighed der ville være den bedste.
Magnus Heunicke (S), 2021-04-09:
Jeg synes, det har været et historisk godt setup, og at det løser mange problemer nu her, men jeg må også sige, at i forhold til de drøftelser, jeg skal have med parterne og med partierne, så er jeg sikker på, at ønsket om, hvordan man får de praktiserende læger til at øge deres kapacitet ved at ansætte mere praksispersonale f.eks., indgår.
Keld Albrechtsen (EL), 2004-02-17:
Men de er altså ikke bygget endnu, selv om man har forsøgt at få ordningen i gang i et års tid, og den første pulje i ordningen endte jo i skattefiduser, som ministeren vil kunne huske. Hvorfor accepterer ministeren, at man placerer boligerne dér, hvor der ikke er brug for dem?
Anders Fogh Rasmussen (V), 2003-04-23:
FN's Sikkerhedsråd har jo også ved en resolution fra 28. marts bekræftet den humanitære nødhjælpsforpligtelse, som påhviler de involverede stater i koalitionen over for den irakiske civilbefolkning, og den resolution indeholder så en bemyndigelse til FN's generalsekretær vedrørende reaktivering af olie for mad-programmet.
Trine Torp (SF), 2017-01-19:
Hvad angår det samfundsøkonomiske aspekt, er det måske en økonomisk fordel for svineproducenter, der leverer smågrise til slagtning i Tyskland, men hvad med samfundets nytteværdi, f.eks. når der skal kompenseres for den forøgede udledning af drivhusgasser i transportsektoren eller opvarmning af huse?
Peter Juel-Jensen (V), 2026-01-16:
Så er jeg godt klar over, at min datter, som jeg synes i den grad er hamrende tough og nok skal sige fra over for det her, men hun har veninder, som ikke kan, ikke har mange chancer fremadrettet. Og jeg ønsker, at alle skal have en mulighed for at leve det liv, de gerne vil.
Peter Kofod (DF), 2025-03-27:
Sluttelig vil jeg også komme med en ros, og alle har sagt, at det været et glimrende arbejde fra Folketingets formands side, og det har det sådan set også, men der er en, der ikke har fået ros, og som også fortjener det, og det er hr. Leif Lahn Jensen fra Socialdemokratiet.
Kristian Thulesen Dahl (DF), 2021-05-11:
Det, som det for mig at se handler om, er i virkeligheden, hvordan vi kan tage risikoen, åget, så meget af lærerens skuldre som muligt og placere på vores alle sammens skuldre, så vi bærer det her som samfund i fællesskab i stedet for at overlade det til den enkelte lærer at stå i den her utrygge situation.
Brian Mikkelsen (KF), 2014-12-02:
Derfor kunne jeg godt tænke mig at spørge den socialdemokratiske ordfører, om hele princippet her ikke er ved at briste, altså at man nu fjerner pligten i forhold til de rettigheder, man har; pligten til og ansvaret for at hjælpe hinanden, når man bor sammen, og når man har adresse sammen.
Lotte Rod (RV), 2012-05-15:
Men når det er sagt, er jeg jo enig i den udlægning, som den konservative ordfører kommer med, nemlig at der kan indgå elementer af allerede eksisterende uddannelser i det, og at det, der er det helt afgørende, er, at man som ung ikke skal lide nederlag, ved at man dropper ud forskellige steder, men at der er retning på det, man gør.
Kristian Pihl Lorentzen (V), 2020-06-10:
Det har i den grad skuffet mange borgere, kommuner, virksomheder og fagforeninger, og det har skabt en helt unødvendig uvished landet over, og det er det dødvande, vi skal ud af, og derfor må man altså undskylde os, at vi kører hårdt på med det her, ikke som et stormløb mod regeringen, men i et forsøg på at komme fremad i noget, vi faktisk er enige om.
Mads Rørvig (V), 2011-05-31:
Men jeg synes også, at fru Margrethe Vestagers svar udstiller hulheden i oppositionen og de dybe uenigheder, der er, bl.a. om den efterlønsreform, der er indgået aftale om, om boligskat og om en økonomisk plan, der ikke hænger sammen.
Tove Videbæk (KRF), 2003-02-27:
Hvis vi fortsætter med vores eftergivende holdning til børns alkoholforbrug, vil de kommende årtier afføde endnu flere alkoholikere, end vi har i dag, for vi ved, at det store alkoholindtag ikke alene har fysiske konsekvenser, det har også store sociale konsekvenser.
Pernille Rosenkrantz-Theil (EL), 2005-05-19:
Man beskytter de data, der ligger til grund for, hvordan man er gået fra a til b. Men det kan være en relativt væsentlig viden at have for at kunne komme videre til c. Og det vil sige, at i den periode, der er et patent, forhindrer man så at sige andre virksomheder eller det offentlige i at få adgang til den viden, der kunne gøre det muligt at komme endnu længere.
Frank Aaen (EL), 2000-04-27:
Det er diktater, der gives, og derfor vil vi efter denne debat tage en videre dialog med ministeren om, hvordan vi kan sørge for, at det faktisk sker, så det ikke er et spørgsmål om, at vi skal stå og diskutere, om loven er god nok, men at vi får praksis ændret.
Kim Behnke (UP), 2001-05-18:
Vi var i tvivl om, hvor stort det beløb skulle være, og derfor indbyggede vi dengang et princip, som gik ud på, at man hvert år forud for finansloven justerede op eller ned, alt efter hvor mange stationer der var, og hvor mange seere de havde i de forskellige områder, osv., så det var en dynamisk proces.
Hans Kristian Skibby (DF), 2010-04-16:
Men de oplevelser, som vi så bl.a. i Allerød, i Syddjurs Kommune og også i Helsingør, hvor man på selve konstitueringsmødet afsatte den daværende konservative borgmester, er jo sådan nogle billeder, som borgerne oplever som værende aldeles mærkelige. Så derfor er vi fra Dansk Folkepartis side meget glade for, at man fra ministerens side faktisk har valgt at fortsætte det udvalg om valg, som i forvejen var nedsat.
Mikkel Bjørn (DF), 2023-11-30:
Så er det jo lidt paradoksalt, at man præsenterer et forslag til vedtagelse, som egentlig bare er en konstatering af problemerne, og som ikke fremlægger nogen som helst løsningsforslag, i forhold til hvordan vi sikrer borgernes tryghed og sikkerhed på baggrund af Udrejsecenter Kærshovedgård.
Mogens Lykketoft (S), 2001-10-25:
Vi må levere mere, der må åbnes for alle landbrugsprodukter, og vi må fortsat arbejde for, at de mindst udviklede lande får hurtigst mulig markedsadgang - også gennem afskaffelse af handelsforvridende landbrugsstøtte i de rige lande, ikke mindst i EU og USA og Japan.
Ole Birk Olesen (LA), 2016-05-13:
Hvis der var flere ejerboliger, og det i øvrigt var muligt at udleje på en rimelig måde, så ville de ejerboliger nok blive udlejet privat af de folk, der har boligerne, og som flytter derfra og flytter et andet sted hen og synes, at det er bedre at udleje end at sælge osv.
Søren Pind (V), 2016-10-26:
Derfor har jeg også tidligere tilkendegivet over for Rigsadvokaten, at jeg finder det af afgørende betydning, at sager om alvorlig eller gentagen kriminalitet, hvor anklagemyndigheden har vurderet at betingelserne for udvisning er til stede, fremmes, så langt som det overhovedet er muligt.
Lene Espersen (KF), 2003-11-26:
Jeg må imidlertid fastholde, at for så vidt angår spørgsmålet om strafforfølgning af personer, der skulle tvinge andre ind i ægteskab, synes jeg faktisk, at integrationsministeren i sin besvarelse redegør med nogle meget, meget, meget saglige argumenter for, hvorfor man ikke har skønnet, at en politianmeldelse kunne fremme den pågældende persons sag.
Jens Kirk (V), 2003-03-13:
Nu betragter jeg jo hr. Kristen Touborg som en person, som har sine selvstændige meninger og overhovedet ikke ligger under for dekreter, og så er mit spørgsmål: Tror hr. Kristen Touborg virkelig, at disse udpegede medlemmer ligger under for dekreter, som eventuelt skulle komme i brevform?
Rasmus Stoklund (S), 2024-12-18:
Det er jo klart, at i alle de sektorer, hvor vi indfører en CO 2 -afgift som opfølgning på den grønne skattereform fra 2022, udfordrer det og gør det vanskeligt for nogle af de borgere og virksomheder, som driver forretning, der rammes af CO 2 -afgifterne i forskellige sektorer.
Kristian Jensen (V), 2010-02-02:
Nu ved jeg ikke, om det er, fordi hr. Jesper Petersen taler imod bedre vidende, eller om det er, fordi hr. Jesper Petersen ikke har fulgt med i, hvad der er grundlaget for, at lande i f.eks. Sydøstasien har haft den store økonomiske fremgang, som de har haft.
Mogens Lykketoft (S), 2001-03-20:
Indtægterne fra olie for mad-programmet skal anvendes til fødevarer, medicin, andet udstyr til sundhedssektoren samt materialer og leverancer til civile formål i Irak, også udstyr til vedligeholdelse af oliesektoren. De irakiske olieindtægter indsættes så på en spærret konto i New York.
Inger Støjberg (V), 2015-03-11:
Når man nu jo netop tænker på, som hr. Jens Ejner Christensen også nævnte, at man skal tidligt op, at man arbejder og er væk fra hjemmet måske i 8-10 timer, at man har udgifter til transport, og at der også er andre udgifter ved at gå på arbejde, er 1.000 kr. så nok?
Sophie Løhde (V), 2012-12-06:
Vi vil gerne rose ministeren for at have præciseret en række ting i lovforslagets bemærkninger på baggrund af de modtagne høringssvar, også i forhold til at præcisere overvejelserne bag afskæringen af klageadgangen, og vi vil foreslå, at det er noget af det, vi måske kan få en nærmere drøftelse af i forbindelse med den videre udvalgsbehandling ...
Ole Sohn (SF), 2001-04-19:
For at det ikke skal være nogen overraskelse, så kan SF sådan set også godt se meget positivt på det her lovforslag, men jeg vil alligevel gøre et par bemærkninger, for ihukommende dagens debat er der noget, der har undret mig meget, nemlig hvordan Venstre og Det Konservative Folkeparti hele dagen igennem under de tidligere dagsordenspunkter har gentaget og gentaget og gentaget ønsket om at få fremmet udliciteringen.
Per Clausen (EL), 2007-05-31:
Jeg siger bare til den konservative ordfører, at hun kan være forsikret om, at hvis vores forslag til vedtagelse gik igennem, ville de partier, der står bag, være i stand til at fremlægge en klar plan for de forhandlinger, der skulle være med kommunerne, og for den kommende finanslov, som ville sikre, at vi fik en offentlig sektor, der i langt større udstrækning, end hvad regeringen har været i stand til at præstere sammen med Dansk Folkeparti, tager udgangspunkt i menneskers behov.
Frank Aaen (EL), 2013-12-18:
Så må jeg spørge videre: Er det korrekt, at man, hvis man havde lavet en aftale med Enhedslisten, så havde fjernet besparelser på efteruddannelsen af voksne, sygeplejersker, lærere og pædagoger, og at man f.eks. også havde fjernet besparelser på asylcentrene?
Per Clausen (EL), 2005-03-01:
For det første er der alle dem, der er undtaget – folk, der kører mindre lastbiler, minibusser, bybusser osv., for slet ikke at tale om mælketransporter. Medmindre ministeren er i stand til at komme med en bedre forklaring, kunne man jo få det indtryk, at det var Arla og andre mejerigiganter rundtomkring i Europa, som havde fået den her undtagelse ind, fordi de havde adgang til at udøve en håndfast pression på Kommission og ministre.
Arne Rolighed (S), 2001-04-17:
Der er lavet lov om, at der her fra den 1. juli i indeværende år skal ligge en samlet plan for den videre genoptræning, den videre rehabilitering efter en udskrivning, således at man sikrer, at når patienten går fra sygehusregi til kommunalt regi, så er der en, der tager stafetten.
Pernille Rosenkrantz-Theil (S), 2021-04-16:
Jeg har godt hørt, at der er andre partier, der gerne har villet have noget andet, men nu er det i hvert fald sagt utvetydigt her fra talerstolen, hvis nogen skulle have misforstået det, at det, der ligger i den her aftale, er to gange to, og vi åbner ikke op for, at der skal flere ind under det her forsøg, og det er heller ikke det, der ligger i den aftale, der ligger bag det her, selv om der er partier, der har haft det ønske.
Nick Hækkerup (S), 2021-12-01:
Det er naturligvis vigtigt, at myndighederne, herunder også Justitsministeriet, har fokus på korrekt journalisering, og jeg kan bestemt ikke udelukke, at der undervejs – ligesom det sker alle andre steder, hvor mennesker er involveret – kan være eksempler på, at der er begået fejl, at der er materiale, som skulle have været journaliseret, men som ikke er blevet det, eller som ikke er blevet det på den måde, som det skulle have været tilfældet.
Marlene Harpsøe (DD), 2024-11-21:
I Danmarksdemokraterne er vi helt generelt meget optaget af, at det ikke skal være sådan et kommunelotteri eller postnummerlotteri, hvor man har sådan nogle vidt forskellige standarder rundtomkring i kommunerne trods det, at der selvfølgelig også er en kommunal frihed til at fastlægge nogle servicestandarder.
Per Clausen (EL), 2008-05-20:
For så vidt er det jo meget fornuftigt at rejse en debat om kriminalitet begået af udlændinge bosiddende i Danmark over for integrationsministeren og ikke over for justitsministeren, for det burde jo give anledning til en lang og grundig debat om, hvad det er, som svigter i vores integration, når vi ser, at en større andel af unge med anden etnisk herkomst bliver kriminelle end af dem, man kunne kalde de sådan mere almindelige danskere.